CELEX: 52012JC0035
Language: ro
Date: 2012-12-07
Title: Propunere comună de REGULAMENT AL CONSILIULUI de modificare a Regulamentului (UE) nr. 359/2011 privind măsuri restrictive împotriva anumitor persoane, entități și organisme având în vedere situația din Iran

|
			
		
		
		52012JC0035
		
			Propunere comună de REGULAMENT AL CONSILIULUI de modificare a Regulamentului (UE) nr. 359/2011 privind măsuri restrictive împotriva anumitor persoane, entități și organisme având în vedere situația din Iran /* JOIN/2012/035 final - 2012/0356 (NLE) */
			
				
		
		
			
			   	EXPUNERE DE MOTIVE
(1)                   
Consiliul urmează să adopte Decizia de
modificare a Deciziei 2011/235/PESC a Consiliului privind măsuri
restrictive îndreptate împotriva anumitor persoane și entități
având în vedere situația din Iran. Această decizie va modifica domeniul
de aplicare al măsurilor legate de echipamentele care ar putea fi
utilizate în scopul represiunii interne, și anume va prevedea o derogare
de la interdicția de export a echipamentelor care ar putea fi utilizate în
scopul represiunii interne, în cazul în care aceste echipamente sunt necesare
doar pentru protecția personalului Uniunii Europene sau al statelor
membre.
(2)                   
Sunt necesare acțiuni la nivelul UE pentru a
asigura aplicarea acestei modificări a domeniului de aplicare al
măsurilor legate de echipamentele care ar putea fi utilizate în scopul
represiunii interne.
(3)                   
Prin urmare, Regulamentul (UE) nr. 359/2011 al
Consiliului ar trebui modificat.
2012/0356 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr. 359/2011
privind măsuri restrictive împotriva anumitor persoane, entități
și organisme având în vedere situația din Iran
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215 alineatul (2),
având în vedere Decizia 2012/…/PESC a
Consiliului[1]
de modificare a Deciziei 2011/235/PESC a Consiliului privind măsuri
restrictive îndreptate împotriva anumitor persoane și entități
având în vedere situația din Iran[2],
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Ca răspuns la
înrăutățirea situației drepturilor omului din Iran,
Regulamentul (UE) nr. 359/2011 al Consiliului din 12 aprilie 2011[3] a impus anumite măsuri
restrictive împotriva anumitor persoane, entități și organisme,
în conformitate cu Decizia 2011/235/PESC a Consiliului.
(2)       La … decembrie 2012,
Consiliul a adoptat Decizia 2012/…./PESC de modificare a Deciziei 2011/235/PESC
a Consiliului în ceea ce privește domeniul de aplicare al măsurilor
legate de echipamentele care ar putea fi utilizate în scopul represiunii
interne.
(3)       Măsura respectivă
intră în domeniul de aplicare al Tratatului privind funcționarea
Uniunii Europene și, prin urmare, în special pentru a asigura aplicarea ei
uniformă de către operatorii economici din toate statele membre, este
necesară o acțiune de reglementare la nivelul Uniunii pentru punerea
ei în aplicare.
(4)       Prin urmare, Regulamentul
(UE) nr. 359/2011 ar trebui modificat în consecință.
(5)       Pentru a asigura eficacitatea
măsurilor prevăzute în prezentul regulament, acesta ar trebui să
intre în vigoare imediat,
ADOPTĂ PREZENTUL REGULAMENT:
Articolul 1
Regulamentul (UE) nr. 359/2011 al Consiliului se
modifică după cum urmează:
La articolul 1a, paragraful existent se
numerotează, devenind alineatul (1), și se adaugă alineatul (2)
cu următorul text: 
„(2). Prin derogare de la alineatul (1),
autoritățile competente ale statelor membre, enumerate în anexa II,
pot autoriza, în condițiile pe care le consideră adecvate, vânzarea,
furnizarea, transferul sau exportul echipamentelor care ar putea fi utilizate în
scopul represiunii interne, enumerate în anexa III, ori furnizarea asistenței
sau serviciilor legate de acestea, menționate la alineatul (1) literele
(b) și (c), cu condiția ca aceste echipamente să fie destinate
doar protecției personalului Uniunii Europene sau al statelor membre.”
Articolul 2 
Prezentul regulament intră în vigoare la
data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L , , p. .
[2]               JO L 100, 14.4.2011, p. 51.
[3]               JO L 100, 14.4.2011, p. 1.